stanford-oval/wikipedia huggingface dataset:
עונת 2013/2014 בליגה האירופית
הערות שוליים

↑  באתר אופ"א
1 2  סביליה זכתה בליגה האירופית עם 2:4 בפנדלים על בנפיקה, באתר וואלה, 15 במאי 2014
1 2 3 4 5 6 7 8 9 10 11 12 13  סדר המשחקים המקורי שונה לאחר ההגרלה
↑  רענן ברנובסקי‏, ערעור חארקוב נדחה, מכבי תל אביב רשמית בשלב הבתים, באתר וואלה, 16 באוגוסט 2013
↑  איזק אבידור, נדחה הערעור של פנרבחצה ובשיקטש על הרחקות מאירופה, באתר nrg‏, 16 ביולי 2013
↑  UEFA Europa League squad of the season, UEFA.com, 3 June 2014
| עונות בגביע אופ"א ובליגה האירופית |
| --- | --- | --- |
| גביע אופ"א | 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 • 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 |  |
| הליגה האירופית | 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022  • 2022/2023 • 2023/2024 • 2024/2025 |  |
פרי (משקה)

פרי מסורתי - מתוצרת צרפת, הנמכר בבקבוק שמפניה.
פרי (באנגלית: Perry) או פוארה (בצרפתית: Poiré) הוא משקה אלכוהולי העשוי ממיץ אגסים מותסס, בדומה לסיידר העשוי מיץ תפוחים. במשקה זה יש, לרוב, כ-8% אלכוהול.
הפרי הוא משקה מסורתי המקובל בבריטניה (בעיקר במערב אנגליה ובוויילס) ובצרפת (באזורי נורמנדי ואנז'ו). כיום המשקה מיוצר גם בשוודיה.
כיום מיוצר המשקה מזני אגסים שאינם משמשים למאכל. בבריטניה מקובל לייצר את המשקה מזן "Blakeney Red".
המשקה המיוצר בגלוסטרשייר, הרפורדשייר וווסטרשייר שבאנגליה בהתאם למתכון המסורתי נחשב למאכל מקומי מוגן על פי חוקי האיחוד האירופי, ורק הוא זכאי להיקרא "פרי מסורתי".
פרד דה פלמה

| --- | --- |

 לידה:  3 בנובמבר 1989 (בן 34) טורינו, איטליה 
 שם במה:  Fred De Palma 
 מוקד פעילות:  איטליה 
 סוגה:  פופ ראפ, רגאטון 
 שפה מועדפת:  איטלקית 
 פרופיל ב-IMDb
 
פדריקו פלנה (באיטלקית: Federico Palana; נולד ב-3 בנובמבר 1989), ידוע בשם הבמה פרד דה פלמה, הוא ראפר וזמר איטלקי.
ביוגרפיה > רויאל ריימס

בשנת 2007 החל דה פלמה את הקריירה המוזיקלית שלנו בטורינו, כשעשה פריסטייל ראפ ברחוב. הוא התפרסם לאחר שהשתתף בתחרויות הז'אנר בטורינו ובמילאנו. בשנת 2010 הקים יחד עם הדי ג'יי דירטי סי את להקת רויאל ריימס. בתחילת אותה שנה חתמו על חוזה הקלטות עם חברת תקליטים עצמאית בשם טרומן רקורדס. ב-23 בנובמבר 2011 הוציאו את אלבום הבכורה שלהם, Royal Rhymes. לאחר מכן יצא ב-10 ביולי 2012 לאור המיני-אלבום God Save the Royal.
ביוגרפיה > קריירת סולו

במהלך 2012 פתח דה פלמה את קריירת הסולו שלו. אלבום הבכורה שלו, FDP, יצא לאור ב-6 בנובמבר. ביוני 2013 פורסם השיר "Passa il microfono", שהופק על ידי מורנו, קלמנטינו, שייד ופאסה. בספטמבר הוציא את המיני-אלבום Genesis. אלבומו השני, Lettera al successo, פורסם ביוני 2014.
ב-10 בפברואר 2015 חתם חוזה הקלטות עם וורנר מיוזיק איטליה. ב-2 באוקטובר אותה השנה הוציא את האלבום השלישי שלו, BoyFred.
דה פלמה היה אחד משלושים האמנים שהתחרו בפסטיבל סן רמו 2024, הקדם האיטלקי לאירוויזיון 2024, שהתקיים במאלמה שבשוודיה. שירו לתחרות, "Il cielo non ci vuole", סיים בערב הגמר במקום ה-30 והאחרון.
דיסקוגרפיה > סוליסט

FDP‏ (2012)
Lettera al successo‏ (2014)
BoyFred‏ (2015)
Hanglover‏ (2017)
Uebe‏ (2019)
Unico‏ (2021)
דיסקוגרפיה > עם רויאל ריימס

Royal Rhymes‏ (2011)
God Save the Royal‏ (2012)
הערות שוליים

↑  Rossi, Antonella (3 בדצמבר 2023). "Sanremo 2024: tutti i nomi dei cantanti in gara". Vanity Fair Italia (באיטלקית). נבדק ב-10 בינואר 2024. {{cite web}}:  (עזרה)
| --- | --- |
בקרת זהויות :  GND: 1147671796  ICCU: LO1V431142  ISNI: 0000 0004 6560 8359  MusicBrainz: 61401637-c94b-4e0d-aab9-b1b796be21e5  VIAF: 2221151247983744270007   WorldCat (עם VIAF): 2221151247983744270007
פטר ואן דן ברך

פטר ואן דן ברך (בהולנדית: Peter van den Berg; נולד ב-19 בדצמבר 1971) הוא כדורגלן עבר ומאמן כדורגל הולנדי, וכיום מאמן את קבוצת הנוער של מכבי תל אביב.
קריירה כשחקן

ואן דן ברך נולד ברוטרדם שבהולנד ושיחק במחלקות הנוער של מועדון כדורגל לומברדיה המקומית. ב-1989 ערך את הופעת הבכורה שלו בקבוצה בוגרת באקסלסיור רוטרדם, אז ליגת המשנה ההולנדית. ב-1997 עבר לשחק בא.ז. אלקמאר והעפיל עם הקבוצה לליגת העל ההולנדית. ב-2000 עבר לשחק בוואלבייק. ב-2003 חזר לעיר רוטרדם כשחתם בפיינורד. בהמשך שיחק בוויטסה ארנהם ודן בוס. סך הכל שיחק ב-444 משחקים, כולם בליגות השונות בהולנד.
קריירה כמאמן

ב-2009 חזר ואן דן ברך שוב לרוטרדם, הפעם לתפקיד במחלקת הנוער של ספרטה רוטרדם. ב-2013 עבר לקבוצה הבוגרת כעוזר מאמן. ב-2015 חתם כמאמן ואלבייק מליגת המשנה, ושם היה שנתיים שבסופם ירדה הקבוצה ליגה. ב-2018 מונה כמאמן במחלקת הנוער של פיינורד לעונה אחת. ב-2019 הצטרף לנבחרת ערב הסעודית עד גיל 21 כעוזר מאמן.
ב-1 ביולי 2021 הצטרף ואן דן ברך למכבי תל אביב מליגת העל כעוזר המאמן של פטריק ואן לוון.
הערות שוליים

↑  פטר ואן דן ברך סוף סוף "בבית", באתר הרשמי של פיינורד, 15 ביולי 2003 (בהולנדית)
↑  פטר ואן דן ברך המאמן החדש של ואלבייק, באתר NOS,‏ 20 בפברואר 2015 (בהולנדית)
ברוך שם כבוד מלכותו לעולם ועד

בָּרוּךְ שֵׁם כְּבוֹד מַלְכוּתוֹ לְעוֹלָם וָעֶד הוא דבר שבח לה' הנאמר לאחר שהוזכר שמו. הוא נאמר בקריאת שמע, בסיום תפילות יום הכיפורים, במקום עניית אמן בבית המקדש, ועוד. וכן נאמר לאחר שברכו ברכה לבטלה.
פירושו ומקורו

לדעת רס"ג פירוש המשפט הוא: ברוכים שמו וכבודו ומלכותו של הבורא לנצח.
הביטוי מופיע לראשונה במשנה במסכת יומא כחלק מתיאור סדר עבודת יום הכיפורים בבית המקדש. כך היו עונין אחר הזכרת שם ה' בוידוי שהיה מתוודה הכהן הגדול. לאחר מכן הוא הופיע במקורות תלמודיים נוספים, כגון בתוספתא ובתלמודים.
בתלמוד בבלי מובאת מסורת קדומה שמקורה של האמירה נאמרה על ידי יעקב אבינו לפני מותו כשקיבץ את בניו לברכם, ועד אותה השעה חשש שלא תהא מיטתו שלימה, כאבותיו אברהם ויצחק שיצאו מהם בנים שלא הלכו בדרכם, ולא יהיה מי שיגלה את אמונת ה' באחדות מלאה, וכשראה לפני מותו שיש אחדות בין בניו, וכולם מייחדים שם ה', נמצא שם ה' מתייחד על ידי כל הבנים שחלוקים בדעותיהם, מיד פתח והודה לה', ואמר ברוך שם כבוד מלכותו לעולם ועד, ואף אנו בני יעקב אבינו הולכים בדרכו ואומרים כך לאחר כל קריאת שמע.
התלמוד מבואר שבמשך השנה אומרים אותה בלחש, משום שאין זה חלק מהנוסח המקורי שאמר משה רבינו, אלא אמירה שלנו שאכן כבוד ה' מתגלה במציאות.
וממשילה אמירה זו לבת מלך שהריחה ריח של תבשיל שרוף והתאוותה לכך, אם תבקש יש לה גנאי בכך, ואם לא תבקש תצטער, באו עבדיה ונתנו לה בחשאי, אף אמירה זו יש בה כביכול מן הגנאי, שכביכול קריאת שמע שעל ידי משה נצרכת להודאתנו שאכן כך הוא, ולכך לוחשים אותה.
אבל ביום הכיפורים נהגו לאומרה בקול, מנהג זה מתאים למשל הנזכר, שכן הפחיתות היא דווקא באמירה שבאה על ידי בן אנוש קרוץ חומר, אבל ביום הכפורים אנו כמלאכים, ואין פחיתות בזה שהמלאכים מודים על כך, ואדרבא יש בזה שבח גדול, שכן ממקומם רואים הם את שם כבוד מלכותו ומהללים על כך.
בפרק שירה נאמר משפט זה על ידי הצפרדע.
הזמנים בהם הוא נאמר

בקריאת שמע - מיד לאחר הפסוק שמע ישראל. אחד הטעמים לאמירה זו השלמת מספר התיבות של קריאת שמע לרמ"ח (248), כנגד מספר אבריו של האדם. במשנה נאמר על אנשי יריחו שהיו כורכין את שמע וחכמים לא מיחו בהם. בתוספתא מובאת דעת רבי יהודה לפיה אנשי יריחו לא היו אומרים ברוך שם כבוד מלכותו לעולם ועד.
בכל השנה נאמר משפט זה בלחש. לעומת זאת ביום הכיפורים הוא נאמר בקול רם.
לאחר ברכה לבטלה - כתב הרמב"ם: ”הכתוב מצווה ואומר ליראה את השם הנכבד והנורא, ובכלל יראתו שלא יזכירו לבטלה, לפיכך אם טעה הלשון והוציא שם לבטלה ימהר מיד וישבח ויפאר ויהדר לו כדי שלא יזכר לבטלה. כיצד? אמר ה' - אומר ברוך הוא לעולם ועד או גדול הוא ומהולל מאד וכיוצא בזה כדי שלא יהא לבטלה” (משנה תורה לרמב"ם, ספר הפלאה, הלכות שבועות, פרק י"ב, הלכה י"א). מקורו של הרמב"ם הוא בדברי התלמוד הירושלמי, שם נאמר שיש לומר ברוך שם כבוד מלכותו לעולם ועד, וכלשון זו מובא לומר גם בדברי הרמב"ם והשולחן ערוך. כן נוהגים ההולכים אחרי פסק הרמ"א שקיבל את הנהגת הרב יעקב בן חביב לומר זאת לאחר הנחת תפילין של ראש מחשש שמא ברכו עליהם ברכה לבטלה.
בסיום תפילות יום הכיפורים.
בסדר עבודת יום כיפורים.
בסיום תפילת אנא בכח.
בבית המקדש היה נאמר משפט זה במקום עניית אמן. הגדרת המקדש לעניין זה היא כל הר הבית.
הערות שוליים

↑  אמונות ודעות מאמר שני.
↑  משנה, מסכת יומא, פרק ג', משנה ח' ועוד
↑  תלמוד בבלי, מסכת פסחים, דף נ"ו, עמוד א'.
↑  ובלשון המשנה תורה לרמב"ם, הלכות קריאת שמע, פרק א', הלכה ד' ”מסורת היא בידינו, שבשעה שקיבץ יעקב אבינו את בניו במצרים בשעת מיתתו, ציום וזירזם על ייחוד השם ועל דרך י״י שהלך בה אברהם ויצחק אביו, ושאל אותן ואמר להן, בני, שמא יש בכם פסולת, מי שאינו עומד עמי בייחוד אדון כל העולם, כענין שאמר לנו משה רבינו ״פן יש בכם איש או אשה״ וכו׳ (דברים כ״ט:י״ז), ענו כולם ואמרו לו, שמע ישראל י״י אלהינו י״י אחד, כלומר, שמע ממנו אבינו ישראל, י״י אלהינו י״י אחד, פתח הזקן וענה, ברוך שם כבוד מלכותו לעולם ועד. לפיכך נהגו כל ישראל לומר שבח ששיבח בו ישראל הזקן אחר פסוק זה”
↑  שולחן ערוך, אורח חיים, סימן תרי"ט, סעיף ב'
↑  טור אורח חיים תריט' ב', על פי מדרש דברים רבה פרשת ואתחנן
↑  פרק שירה, סוף פרק ד
↑  מדרש תנחומא פרשת קדושים סימן ו, מובא גם במנורת המאור פרק ב קריאת שמע
↑  משנה, מסכת פסחים, פרק ד', משנה ח'
↑  פסחים פרק ג, במהדורת ליברמן הלכה יט.
↑  על פי התלמוד בבלי, מסכת פסחים, דף נ"ו, עמוד א'. משנה תורה לרמב"ם, ספר אהבה, הלכות קריאת שמע, פרק א', הלכה ד'. שולחן ערוך, אורח חיים, סימן ס"א, סעיף י"ג.
↑  על פי דברים רבה, סוף פרשת ואתחנן: "למה הן אומרין אותו ביום הכפורים בפרהסיא, אלא שהם כמלאכים, לובשין לבנים ולא אוכלין ולא שותין ואין בהם לא חטא ולא עון, שהקב"ה סולח להם כל עונותיהם". הובא בטור ושולחן ערוך, אורח חיים, סימן תרי"ט, סעיף ב'. וראו בשו"ת גור אריה יהודא (אורח חיים סימן פב) שדן אם גם נשים אומרות בשכמל"ו בקול רם.
↑  תלמוד ירושלמי, מסכת ברכות,  פרק ו', הלכה א'.
↑  משנה תורה לרמב"ם, ספר אהבה, הלכות ברכות, פרק ד', הלכה י'.
↑  שולחן ערוך, אורח חיים, סימן ר"ו, סעיף ו'.
↑  שולחן ערוך, אורח חיים, סימן כ"ה, סעיף ה' וראו בדרכי משה ובבית יוסף שם.
↑  תלמוד בבלי, מסכת ברכות, דף ס"ג, עמוד א'; ובמשנה תורה לרמב"ם, ספר זמנים, הלכות תעניות, פרק ד', הלכה ט"ו.
↑  אנציקלופדיה תלמודית כרך ב ערך אמן, במקדש.
| קריאת שמע |
| --- | --- | --- |
| פרשיות קריאת שמע | שמע ישראל • שמע ישראל (פרשיה) • והיה אם שמוע • פרשת ציצית |  |
| ברכות קריאת שמע | ברכות קריאת שמע • ברכת יוצר • ברכת מעריב • ברכת אהבה • ברכת הגאולה • ברכת השכיבנו |  |
| זמני קריאת שמע | תפילת שחרית • תפילת ערבית • תחילת זמן קריאת שמע • סוף זמן קריאת שמע • קריאת שמע על המיטה |  |
| שונות | אל מלך נאמן • ברוך שם כבוד מלכותו לעולם ועד • ברכת ברוך ה' לעולם • המלאך הגואל • תפילת ותיקין • משיכיר • שעות זמניות |  |
פרד דרסט

| --- | --- |

דרסט בהופעה ב-2019
 לידה:  20 באוגוסט 1970 (בן 54) ג'קסונוויל, פלורידה
 שם לידה:  ויליאם פרדריק דרסט
 שם במה:  Fred Durst 
 מקום הקמה:  ג'קסונוויל 
 מוקד פעילות:  ארצות הברית 
 תקופת הפעילות:  מ-1993 
 מקום לימודים:  Hunter Huss High School 
 סוגה:  נו מטאל   מטאל אלטרנטיבי   ראפקור
 סוג קול:  טנור 
 שפה מועדפת:  אנגלית 
 כלי נגינה:  שירה   ראפינג   גיטרה
 חברת תקליטים:  גפן רקורדס DGC Records
 www.freddurst.com
 פרופיל ב-IMDb
 
פרד דרסט (באנגלית: Fred Durst; נולד ב-29 באוגוסט 1970) שחקן ובמאי קולנוע אמריקאי בנוסף הוא הסולן של להקת הנו מטאל לימפ ביזקיט.

רבים מחשיבים אותו כדמות שנויה במחלוקת, הן בתחום המוזיקה והן בחייו האישיים. פרד דרסט נבחר למקום 71 כסולן המטאל הטוב ביותר בכל הזמנים על ידי היט פארדר.
ביוגרפיה

פרד דרסט נולד בג'קסונוויל, פלורידה. אביו נטש את המשפחה כאשר היה בן כמה שבועות, והוא גדל לבד עם אמו אשר לא עבדה. השניים חיו בעוני רב וגרו בקומה העליונה של הכנסייה המקומית ואף נידבו אוכל. כאשר דרסט היה בן שנתיים, נישאה אימו לביל, שוטר. אמו העידה כי היה ילד תלותי, אהב לשמוע מוזיקה ולרקוד. לדרסט נולד אח למחצה בשם קורי. המשפחה עברה לגזטוניה, צפון קרוליינה כדי להיות קרובים למשפחתה של אמו, אשר גרו בדאלאס, צפון קרוליינה.
בנעוריו, התעניין דרסט בברייקדאנס ובמוזיקת היפ הופ. הוא הקים להקת ברייקדאנס שנקראה "Reckless Crew".הוא החל להתחבר לראפ, כתב שירים רבים, והתאמן כמה שהיה יכול. הוא התחיל להשתתף בתחרויות ראפ, שם היה האדם היחיד שעורו לבן, דבר שעודד אותו להתחבר עם אפרו-אמריקאים.
לאחר מכן, דרסט וחבריו התחילו להתעניין בסקייטבורדינג. התעניינות זו הפכה לתרבות שלמה, בה הוא קנה בגדים חדשים והאזין למוזיקה חדשה, פאנק הארדקור.
הוא סיים את לימודיו בתיכון ב-1988 והתגייס לצי האמריקני. לאחר שנתיים, דרסט השתחרר מהצי, בגלל פציעה בפרק כף היד, אשר נגרמה מתאונת סקייטבורד. הוא החל לעבוד בכמה עבודות מזדמנות, כגון: די ג'יי, עבודה במסעדות מזון מהיר, בסקייטפארק וכדומה.
לאחר שהשתחרר מהכלא, חזר לצפון קרולינה. הוא חזר לסצנת ההיפ הופ, והקים צמד ראפ עם חברו שהיה די-ג'י. הם צילמו עצמם עושים קטע ראפ והתגובות היו שליליות.
הוא חזר לגור בג'קסונוויל והפך לאומן קעקועים. הוא קיבל מחמאות על עבודתו, ואנשים ייעצו לו לפתח קריירה בתחום, במקום להמשיך בקריירה מוזיקלית. הוא קעקע את סולן להקת קורן, ג'ונתן דייוויס, אשר הציג לו את עולם המוזיקה. דרסט הביא לו דמו של להקתו לימפ ביזקיט, ודייוויס לקח אותו לחברת התקליטים שלו.
ביוגרפיה > קריירה

דרסט היה אחד ממקימי להקת לימפ ביזקיט בשנת 1994. הלהקה פרצה לתודעה עם האלבומים "Significant Other" ו"Chocolate Starfish and the Hot Dog Flavored Water". בעקבות הצלחת הלהקה הפך לאחד מכוכבי הרוק הגדולים של שנות ה-90 ותחילת שנות ה-2000.
בשנת 2000, הופיע לצידה של כריסטינה אגילרה בטקס פרסי הווידאו קליפים של MTV. בשנת 2001, הופיעה הלהקה בפסטיבל בסידני. הקהל הסתער לכיוון הבמה ונערה בשם ג'סיקה מיקליק מתה מחנק.
דרסט כתב את רוב שירי הלהקה, ואף באלבום Results May Vary,היה שותף להלחנה של רוב שירי האלבום, דבר שלא עשה מאז האלבום הראשון של לימפ ביזקיט.
בתור מפיק גילה להקות רוק מצליחות כמו פאדל אוף מאד וסטיינד.
בנוסף לפעילותו כסולן הלהקה, דרסט ביים את רוב הקליפים של לימפ ביזקיט, וכן קליפים של הלהקות קורן וסטיינד. באחד מהראיונות שערכו עמו, דרסט אמר ששאף להיות במאי קולנוע לפני שהתחיל בקריירה המוזיקלית שלו, וב-2006 ביים את הסרט The Education of Charlie Banks ("חינוכו של צ'ארלי בנקס"), ובשנה זו גם השתתף בסרט המסתורין "אוכלוסייה 436".
ב-2019 ביים סרט נוסף, "The Fanatic", סרט מותחן פסיכולוגי בכיכובו של ג'ון טרבולטה.
בשנת 2024 שיחק דרסט בסרט האימה הקווירי "ראיתי את הטלוויזיה זוהרת" בתפקיד פרנק, אביו של אוון.
חיים אישיים

ב-1990, בזמן שירותו בצי, התחתן עם אשתו הראשונה. הם עברו לקליפורניה, ונולדה להם בת בשם אדריאנה ב-3 ביוני אותה שנה. הזוג התגרש לאחר שדרסט גילה שאשתו ניהלה רומן. הוא נאסר למשך חודש לאחר שתקף את מאהבה של אשתו.
מאוחר יותר יצא עם השחקנית ג'ניפר תאייר ונולד להם בן בשם דאלאס ב-30 באוגוסט 2001. בשנת 2009, נישא לאסתר נזרוב והם התגרשו לאחר שלושה חודשים. ב-2012, נישא למאפרת קסניה בריאזינה והם התגרשו בספטמבר 2018.
במהלך שרפות היער בקליפורניה (2018), ביתו של דרסט נשרף כליל והוא איבד את רוב רכושו.
דרסט הוא טבעוני מאז 2013.
הערות שוליים

↑  Charlotte Pointing, Limp Bizkits Fred Durst is Vegan and Wants Livekindly to Cook for Him, Livekindly, June 4, 2018
אתר האינטרנט הרשמי של פרד דרסט (באנגלית)
American Alien - הבלוג האישי של פרד דרסט
פרד דרסט, ברשת החברתית פייסבוק
פרד דרסט, ברשת החברתית אקס (טוויטר)
פרד דרסט, ברשת החברתית אינסטגרם
פרד דרסט, ברשת החברתית VK
פרד דרסט, ברשת החברתית LinkedIn
פרד דרסט, ערוץ באתר Twitch.tv
פרד דרסט, במסד הנתונים הקולנועיים IMDb (באנגלית)
פרד דרסט, באתר AllMovie (באנגלית)
פרד דרסט, באתר Rotten Tomatoes (באנגלית)
פרד דרסט, באתר Metacritic (באנגלית)
פרד דרסט, במסד הנתונים הקולנועיים KinoPoisk (ברוסית)
פרד דרסט, באתר סאונדקלאוד (באנגלית)
פרד דרסט, באתר AllMusic (באנגלית)
פרד דרסט, באתר MusicBrainz (באנגלית)
פרד דרסט, באתר Yandex.Music (ברוסית)
פרד דרסט, באתר Discogs (באנגלית)
פרד דרסט, באתר Songkick (באנגלית)
פרד דרסט, באתר בילבורד (באנגלית)
| --- | --- |
בקרת זהויות :  BNE: XX1615476  GND: 135419980  ISNI: 0000 0000 0277 7340  LCCN: no00041523  MusicBrainz: 39c346d7-c098-4b04-ab74-62d59fe4070b  NKC: xx0105338  VIAF: 7597819   WorldCat (עם VIAF): 7597819
בית הכנסת בסופיה

| --- | --- |

 מידע כללי
 סוג:  מבנה אדריכלי, בית כנסת 
 מיקום:  סופיה 
 מדינה:  בולגריה 
 הקמה ובנייה
 תקופת הבנייה:  1905 – 9 בספטמבר 1909 (כ־4 שנים)
 תאריך פתיחה רשמי:  9 בספטמבר 1909 
 אדריכל:  פרידריך גרינאנגר
 סגנון אדריכלי:  אדריכלות נאו-מורית 
 קואורדינטות:  42°42′01″N 23°19′16″E﻿ / ﻿42.70027778°N 23.32101111°E﻿ / 42.70027778; 23.32101111
 www.sofiasynagogue.com
  (למפת סופיה מוגדלת) מחוז סופיה פרניק קיוסטנדילבית הכנסת בסופיה(למפת סופיה רגילה) מחוז סופיה פרניק קיוסטנדילבית הכנסת בסופיה
 
בית הכנסת בסופיה (בבולגרית: Софийска синагога) הוא בית הכנסת הגדול ביותר בבלקן, והשלישי בגודלו באירופה. נבנה בין השנים 1905–1909 ונחנך ביום כ"ג באלול ה'תרס"ט - 9 בספטמבר 1909 במעמד הצאר פרדיננד הראשון. מיקומו במרכז סופיה, מאחורי בניין השוק המרכזי.
האדריכל שתכנן את המבנה היה פרידריך גרינאנגר. הבניין משלב סגנונות בנייה שונים - בעיקר בסגנון נאו-מורי, עם אלמנטים של סגנון ונציאני ושל סגנון "הזצסיון הווינאי". דומה לבית הכנסת הספרדי העתיק בווינה.
שטח המבנה 659 מטר רבוע, מכיל 1,170 מקומות ישיבה. הנברשת המרכזית יוצרה בווינה, גובהה 19.2 מטר, ומשקלה כ-1,700 קילוגרם, והיא נחשבת לגדולה ביותר בבולגריה. גג המבנה, שגובהו כ-33 מטר, מורכב מ-6 קמרונות, הגדול שבהם מתומן בקוטר 20 מטר, וכן מ-6 מגדלים. הקמרונות והמגדלים מעוטרים ב-12 מגיני דוד. העמודים עשויים שיש איטלקי, והחלל הפנימי מעוטר בגילופי עץ ובפסיפס בסגנון ונציאני בחלונות.
בשנת 1955 הוכרז בית הכנסת כמרכז תרבות לאומי של בולגריה.
זהו אחד משני בתי הכנסת הפועלים בבולגריה. המקום מנוהל על ידי ארגון יהודי בולגריה "שלום". בקומה השנייה של המבנה ספרייה ומוזיאון יהודי בולגריה, אשר נפתח בשנת 1992. בקומת הגג מוזיאון חדש בשיפוץ.
בית הכנסת פעיל ומקימים בו מניינים קבועים בשבת ושחרית בימי חול. רב הקהילה היהודית ובית הכנסת הוא הרב יואל יפרח.
נכון לשנת 2015, בקהילה היהודית של סופיה כ-1,000 נפש, ובבולגריה כ-4,000 נפש.
ראו גם

יהדות סופיה
פיתון מקסיקני

| פיתון מקסיקני |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: לוקסוסמיים
סוג:: Loxocemus 
מין:: פיתון מקסיקני
שם מדעי
 Loxocemus bicolor ‏קופ, 1861

פיתון מקסיקני (שם מדעי: Loxocemus bicolor) הוא מין של נחש יחידי בסוגו ובמשפחתו, הלוקסוסמיים (Loxocemidae). נחש זה מכונה פיתון, אף שאיננו שייך למשפחת הפיתוניים. עם זאת הוא נחשב לקרובם הרחוק. הוא חי בטבע במרכז אמריקה ובמקסיקו.
מאפיינים

נחש זה מגיע לאורך מרבי של 1.57 מטר, אך בדרך כלל אורכו רק 90 ס"מ. כמו קרובו הוא בעל שרירים גדולים, עיניים קטנות ולסת ארוכה בעלת שיניים מחודדות. הוא אינו ארסי והורג את קרבנותיו בלפיתת מוות על ידי שריריו. צבע הקשקשים כהה מלמעלה ולבן למטה, אך לעיתים הפיגמנטים למעלה נעלמים ויש נחשים שראשם לבן לגמרי.
הנחש נפוץ ביערות טרופיים, יערות יבשים ובהונדורס וגואטמלה הם נצפו בעמקים יבשים הנשפכים לים הקריבי.
מזונם העיקרי מורכב מלטאות וממכרסמים. הם נצפו גם אוכלי ביצי איגואנה.
הערות שוליים

↑  פיתון מקסיקני באתר הרשימה האדומה של IUCN
| --- | --- |
בקרת זהויות :  NLI: 987007292751305171
פרוקופליה

| --- | --- |
סמל פרוקופליה
כנסייה בעיר
כנסייה בעיר
 מדינה:  סרביה סרביה
 מחוז:  מחוז טופליצה
 ראש העיר:  ליובישה ג'ורקוביץ'
 שטח:  759 קמ"ר
 גובה:  273 מטרים
 אוכלוסייה:  ‏
  ‑ בעיר:  27,333 (2011)
 קואורדינטות:  43°14′00″N 21°36′00″E﻿ / ﻿43.233333°N 21.6°E﻿ / 43.233333; 21.6
 אזור זמן:  UTC +1
 http://www.prokuplje.org.rs/
  מפת מיקום  מפה מפורטת   (למפת סרביה מוגדלת) בלגרד נובי סאד  ניש קראגויבאץ סובוטיצה זרניאנין פנצ'בו צ'אצ'אק נובי פאזאר  קראלייבו קוסובו רומניה בולגריה מקדוניה הצפונית  אלבניה מונטנגרו בוסניה והרצג.  קרואט. הונגריה הים האדריאטי פרוקופליה(למפת סרביה רגילה) בלגרד נובי סאד  ניש קראגויבאץ סובוטיצה זרניאנין פנצ'בו צ'אצ'אק נובי פאזאר  קראלייבו קוסובו רומניה בולגריה מקדוניה הצפונית  אלבניה מונטנגרו בוסניה והרצג.  קרואט. הונגריה הים האדריאטי פרוקופליה  he tabBackground:;tabBorder:#aaa;defaultTab:0;
פרוקופליה (בסרבית קירילית: Прокупље) היא עיר ורשות מקומית בדרום סרביה, בירת מחוז טופליצה. אוכלוסיית העיר מונה כ-27 אלף תושבים, מתוך כ-44 אלף ברשות המקומית.
היסטוריה

ההתיישבות האנושית באזור החלה עוד בתקופה הנאוליתית, ממצאים מתקופה זו נמצאו בקרבת העיר. עדויות מוקדמות לעיבוד מתכת נמצאו באתר ארכאולוגי בכפר פלוצ'ניק (Pločnik) שבתחומי הרשות. גרזן נחושת שהתגלה באתר מתוארך לשנת 5,500 לפנה"ס, חוקרים מסוימים טוענים כי ממצא זה מעיד שהתקופה הכלקוליתית באירופה החלה מאות שנים לפני הכרונולוגיה המקובלת במחקר המודרני.
האזור ייושב מאוחר יותר על ידי שבטים תראקים ואחר כן על ידי הסקורדיסקים (שבט קלטי, Scordisci) בשנת 279 לפנה"ס. לאחר שהרומאים שעבדו את השבטים באזור, העיר השתייכה לפרובינקת מואסיה ונקראה "האמאום" (Hammeum). לפי מפת פויטינגר, העיר הייתה תחנה בדרך הרומית לז'ה-ניש. ספא רומי גדול-ממדים התגלה במרכז העיר בשנת 2008. בסוף המאה הרביעית לספירה, עם חלוקת האימפריה הרומית כל מחוז טופליצה המודרני השתייך לאימפריה הביזנטית. בתקופה הביזנטית העיר נקראה "קומפלוס".
במאה ה-6 שבטים סלאביים החלו להתיישב באזור, קומפלוס שינתה את שמה ל"פרוקופליה" על שם פרוקופיוס מסקיתופוליס.
העיר הוזכרה לראשונה במסמכים נוצריים בימי הביניים המאוחרים, חשיבותה גדלה בתקופת שלטונו של לאזאר, נסיך סרביה לפני הכיבוש העות'מאני בשנת 1454. במשך 423 שנות השלטון העות'מאני העיר נקראה אורגופ והיא הייתה חלק מסנג'ק ניש. במאות ה-16 וה-17 העיר ביססה את חשיבותה, היא שגשגה כלכלית בזכות קשרי המסחר שלה עם דוברובניק. בנובמבר 1915 נכבשה העיר בידי האוסטרים.
בין השנים 1929 ל-1941, פרוקופליה הייתה חלק מבאנובינת מוראביה בממלכת יוגוסלביה. העיר ניזוקה במלחמת העולם הראשונה והשנייה, והפכה לעיר תעשייתית בעידן הפוסט-מלחמתי.
דמוגרפיה

על פי מפקד האוכלוסין ב-2011, אוכלוסיית הרשות המקומית פרוקופליה מונה 44,419 תושבים. רובם המוחלט סרבים (92.16%). 60% מאוכלוסיית הרשות מתגוררת באזורים עירוניים.
| קבוצה אתנית | משאל העם 2011 |
| --- | --- |
סרבים: 40,936
צוענים: 2,145
מונטנגרים: 113
רומנים: 75
מקדונים: 74
קרואטים: 35
גוראנים: 24
אחרים: 1,017
סך הכל: 44,419
ערים תאומות

שווייץ איוורדון-לה-באן, שווייץ
נורווגיה קוריין, נורווגיה
צרפת מונטובן, צרפת
הערות שוליים

↑  Municipalities of Serbia, 2006, המשרד הסרבי לסטטיסטיקה, בלגרד, מרץ 2007
↑  2011 Census of Population, Households and Dwellings in the Republic of Serbia: Comparative Overview of the Number of Population in 1948, 1953, 1961, 1971, 1981, 1991, 2002 and 2011, Data by settlements, המשרד הסרבי לסטטיסטיקה, בלגרד, 2014
↑  Miljana Radivojević, Thilo Rehren, Julka Kuzmanović‑Cvetković, Marija Jovanović and J. Peter Northover, "Tainted ores and the rise of tin bronzes in Eurasia, c. 6500 years ago", Antiquity 87(338), 2013, pp. 1030–1045
↑  Constantin Băjenaru, Minor Fortifications in the Balkan-Danubian Area from Diocletian to Justinian, Editura Mega, 2010, p. 27; Vladeta Petrović, Terrestrial Communications in the Late Antiquity and the Early Middle Ages in the Western Part of the Balkan Peninsula, in: Srđan Rudić (ed.), The World of the Slavs: Sudies on the East, West and South Slavs: civitas, oppidas, villas and archeological evidence (7th to 11th centuries AD), Istorijski institut, 2013, p. 273
↑  Roman spa unearthed in southern Serbia, באתר B92‏, 20 ביולי 2008
↑  John Everett-Heath (ed.), "Prokuplje", The Concise Dictionary of World Place-Names, Oxford University Press, 2005
↑  מערכות צבאות הברית, החרות, 22 בנובמבר 1915
| --- | --- |
בקרת זהויות :  NLI: 987007545024305171  NKC: ge1131707
בירגיט טרייבר

טרייבר 1979
בירגיט טרייבר-ביינרות (בגרמנית: Birgit Treiber-Beinroth; נולדה ב-26 בפברואר 1960) היא שחיינית עבר ממזרח גרמניה. היא אלופה אולימפית (מונטריאול 1976) במשחה שליחות 4x100 מטר מעורב, אלופת עולם (קאלי 1975), אלופת אירופה (ינשפינג 1977) ושיאנית עולם במשחים ל-200 מטר גב ול-400 מטר מעורב אישי.
ביוגרפיה

טרייבר נולדה וגדלה באושץ. היא התאמנה בדרזדן.
ביוגרפיה > אלופת עולם ושיאנית עולם

באליפות מזרח גרמניה שנערכה בויטנברג ב-6 ביוני 1975 זכתה טרייבר במדליית זהב במשחה ל-200 מטר גב בשיא עולם חדש של 2:16.10 דקות, שיפור לשיא העולם בן החודש וחצי של ננסי גרפיק מקנדה (2:16.33 דקות). חודש וחצי לאחר מכן, באליפות העולם שנערכה בסנטיאגו דה קאלי, קולומביה, בסוף יולי אותה שנה היא זכתה בשתי מדליות, זהב וכסף. מדליית זהב במשחה ל-200 מטר גב בשיא עולם חדש של 2:15.46 דקות, לפני ננסי גרפיק (2:16.09 דקות) ובת ארצה אולריקה ריכטר (2:18.76 דקות) ומדליית כסף, במשחה ל-100 מטר גב בתוצאה של 1:04.34 דקות, אחרי אולריקה ריכטר שקבעה שיא אליפות חדש של 1:03.30 דקות ולפני ננסי גרפיק (1:04.73 דקות).
ביוגרפיה > אלופה אולימפית בשליחות

במבחנים האולימפיים לאולימפיאדת מונטריאול (1976) שנערכו בתחילת יוני זכתה טרייבר בשתי מדליית זהב במשחה ל-200 מטר גב בשיא עולם חדש של 2:12.47 דקות, שיפור לשיא העולם בן השלושה חודשים של בת ארצה אנטייה שטילה (2:13.50 דקות) ומבשחה ל-400 מטר מעורב אישי בשיא עולם חדש של 4:48.79 דקות, שיפור לשיא העולם בן השנה של אולריקה טאובר בת ארצה (4:52.20 דקות), שיא זה החזיק מעמד חודש וחצי ונשבר על ידי אולריקה טאובר (4:42.77 דקות.) במשחקים האולימפיים עצמם היא זכתה ב-3 מדליות, 1 זהב ו-2 כסף. מדליית זהב במשחה שליחות 4x100 מטר מעורב לאחר ששחתה בשלב המוקדמות. מדליות כסף במשחה ל-100 מטר גב בתוצאה של 1:03.41 דקות, אחרי אולריקה ריכטר שקבעה שיא אולימפי חדש של 1:01.83 דקות ולפני ננסי גרפיק (1:03.71 דקות) ובמשחה ל-200 מטר גב בתוצאה של 2:14.97 דקות, אחרי אולריקה ריכטר שקבעה שיא אולימפי חדש נוסף של 2:13.43 דקות ולפני ננסי גרפיק (2:15.60 דקות). נוסף לכך, היא סיימה במקום רביעי במשחה ל-400 מטר מעורב אישי בתוצאה של 4:52.40 דקות.